4. ΝΟΜΟΘΕΤ. ΔΙΑΤΑΓΜΑ υπ' αριθ. 3041 της 6/8 Οκτ. 1954 Περί διακανονισμού συναλλάγματος εξ αναγνωρίσεων και παρατάσεως της προθεσμίας του άρθρ. 2 του Νόμ. 2127/1952. Άρθρ.1.-Δικαιούχοι συναλλάγματος εξ αναγνωρίσεων, συμφώνως τω Νόμ. 1590 του 1950, εφ' όσον η αναγγελία της εν τη αλλοδαπή πιστώσεως της Τραπέζης της Ελλάδος με το ποσόν του εις αυτόν εκχωρηθέντος συναλλάγματος πραγματοποιείται μετά την 9 Απρ. 1953, πιστούνται με το εις δραχμάς ισότιμον, επί τη τρεχούση τιμή, τη αναγραφομένη εις το δελτίον τιμών συναλλάγματος της Τραπέζης της Ελλάδος κατά την αυτήν ημέραν της πιστώσεως εν τω εξωτερικώ, εκπιπτομένου υπέρ του Δημοσίου ποσοστού 40% επί του εκ της δραχμοποιήσεως προκύπτοντος εις δραχμάς ποσού υπέρ αυτών. Άρθρ.2.-1.Η προθεσμία του άρθρ. 1 του Α.Ν. 1529/1950 η αφορώσα την παρά τη Τραπέζη της Ελλάδος κατάθεσιν των τίτλων των αναγνωρίσεων παρατείνεται επί εξάμηνον από της δημοσιεύσεως του παρόντος. 2.Η προθεσμία η οριζομένη υπό της, δια του άρθρ. 2 του Νόμ. 2127/1952, προστεθείσης παρ. 3 του άρθρ. 8 του Α.Ν. 1529/1950 ως ούτος ετροποποιήθη και συνεπληρώθη δια του κυρώσαντος αυτόν Νόμ. 1590/1950 "περί κυρώσεως, τροποποιήσεως και συμπληρώσεως του υπ' αριθ. 1529/1950 Α. Νόμου" περί ρυθμίσεως των εις εξωτερικόν συνάλλαγμα αναγνωρίσεων κλπ.", παρατείνεται επί εξάμηνον από της ισχύος του παρόντος. 3.Αι διατάξεις των δια του άρθρ. 2 του Νόμ. 2127/52 προστεθεισών παρ. 3-5 εις το άρθρ. 8 του Α.Ν. 1529/50, ως ετροποποιήθη και συνεπληρώθη δια του κυρώσαντος αυτόν Νόμ. 1590/50 και ως αύται συμπληρούνται δια της παρ. 2 του παρόντος άρθρου, εφαρμόζονται και εις τους εκ των εκχωρητών συναλλάγματος πτωχεύσαντας, εφ' όσον εχώρησεν δικαστικός συμβιβασμός και εισήγαγον συν/μα εκ του εξωτερικού προς πληρωμήν του κατόπιν του συμβιβασμού οφειλομένου πλέον ποσού εις τους εξ αναγνωρίσεων δανειστάς της πτωχεύσεως. Σελ. 97 .187. Αναγνωρίσεις 26.Γ.δ.4 .188. 26.Γ.δ.4 Αναγνωρίσεις 